Anatoliy Trubin

**Anatoliy Volodimirovich Trubin** (2001-yil 1-avgustda tugʻilgan) – ukrainalik professional futbolchi, Primeira Liganing „Benfica“ klubi hamda Ukraina terma jamoasining darvozaboni.

Trubin Donetskning „Shaxtyor“ klubi yoshlar akademiyasidagi besh yillik faoliyatidan soʻng asosiy jamoa aʼzosiga aylangan. U 2020-yil 17 yoshida asosiy tarkibga kirtila boshlagan va jamoasining uch karra Ukraina Premier-ligasi va bir marotaba Ukraina kubogini yutishiga yordam bergan. 2023-yilda esa „Benfica“ klubiga koʻchib oʻtgan.

Turli yoshlar toifasida mamlakati jamoasi sharafini himoya qilgan Trubin 2021-yilning mart oyida birinchi marta Ukrainaning asosiy terma jamoasidan chaqiruv olgan.

## Klublardagi karyerasi
### Shaxtyor Donetsk
Donetskda tugʻilgan Trubin karyerasini Mariupolning „Azovstal-2“ klubida boshlagan va 2014-yilda Donetskning „Shaxtyor“ klubi akademiyasiga koʻchib oʻtgan. 2019-yil fevral oyida u asosiy jamoa bilan mashgʻulotlarni boshlagan va UEFA Yevropa ligasi doirasidagi „Eintracht Frankfurt“ga qarshi bahsda jamoning asosiy tarkib qaydnomasiga kiritilgan. Professional debyutini esa 26-may kuni liga doirasidagi „Mariupol“ klubiga qarshi oʻyinda (4:0) oʻtkazgan va oʻz darvozasi daxlsizligini saqlab qolgan.

Trubin 2020-2021-yilgi mavsumdan boshlab klub afsonasi Andriy Pyatovning asosiy tarkibdagi oʻrnini egallagan va jami 30 ta oʻyinda maydonga tushgan. Ushbu mavsumda u Chempionlar ligasida 2020-yil 21-oktyabr sanasida boʻlib oʻtgan „Real Madrid“ga qarshi safarda qozonilgan 3:2 hisobidagi gʻalabada, shuningdek „Inter“ga qarshi ikkita quruq oʻyinlik seriyada ham asosiy tarkibda boʻlgan. Mavsum davomidagi yorqin oʻyinlari sabab futbolchi „Shaxtyor“ning muxlislari versiyasiga koʻra mavsumdagi eng yaxshi futbolchisi deb topilgan.

2023-yilning 23-fevralida UEFA Yevropa ligasi pley-off bosqichi javob oʻyinida „Shaxtyor“ning „Renn“ bilan umumiy 3:3 hisobida yakunlangan oʻyining penaltilar seriyasida uchta seyv amalga oshirgan darvozabon jamoasining 1/8 finalga chiqishida muhim rol oʻynagan va yakunda oʻyinning eng yaxshi futbolchisi deb ham topiladi. U liga uchrashuvlarining 28 ta oʻyinida maydonga tushib, 14 ta oʻyinda oʻz darvozasi daxlsizligini saqlab qolgan hamda yakunda „Shaxtyor“ bilan liga chempionligini qoʻlga kiritgan.

2023-yilning iyulida, shartnomasi yakunlanishiga bir yil qolgan futbolchi „Inter“ klubining qiziqishlar doirasiga tushib qoladi. Italiya klubi jamonai tark etgan asosiy darvozabini André Onana oʻrniga Trubinni asosiy variant sifatida koʻrishadi. Biroq, „Inter“ „Shaxtyor“ soʻragan narxni berisga tayyor emasligini maʼlum qilgach klublar oʻrtasidagi muzokaralar barbod boʻldi. Bu orada Trubin omma oldida klubni tark etish xohishini aytgach, koʻp oʻtmay, „Benfika“ Trubinning xizmatlariga qiziqish bildira boshlaydi va ular oʻrtasida munozaralar boshlanadi.

### Benfica
2023-yil 10-avgustda Trubin Portugaliya Primeira Ligasining „Benfica“ klubi bilan 2028-yilgacha moʻljallangan shartnoma imzoladi. Transfer summasi 10 million yevro. Bundan tashqari, „Shaxtyor“ klubi darvozabonning kelajakdagi sotuvlaridan tushgan foydaning 40 foizini olish huquqiga ham ega boʻldi.

## Terma jamoadagi karyerasi
Trubin Ukrainaning 16, 17, 18, 19 va 21 yoshgacha boʻlgan terma jamoalari safida jami 31 ta oʻyinda maydonga tushgan. U ilk bor 2021-yilning 5-martida Andrey Shevchenko tomonidan Fransiya, Finlandiya va Qozogʻistonga qarshi 2022-yilgi Jahon chempionati saralash oʻyinlari uchun kattalar jamoasiga chaqirilgan.

U Ukraina terma jamoasi safida 31-mart kuni Jahon chempionati saralashi doirasidagi Qozogʻistonga qarshi oʻyinda debyut qilgan. Trubin Yevro-2020 uchun asosiy jamoa tarkibiga kiritilgan. Guruhda 3-oʻrinni egallagan eng yaxshi jamoalar qatorida play-off bosqichiga yoʻl olgan Ukraina 3-iyul kuni Rimdagi „Olimpiko“ stadionida boʻlib oʻtgan Angliya terma jamoasiga qarshi bahsda 4:0 hisobida magʻlub boʻlganidan soʻng turnirdagi oʻz ishtirokini yakunlagan.

## Statistika
### Klub

### Terma jamoa

## Sovrinlar
**Shaxtyor Donetsk**
* Ukraina Premier Ligas: 2018–2019, 2019–2020, 2022–2023
* Ukraina kubogi: 2018–2019

**Benfica**
* Taça da Liga: 2024–2025

**Shaxsiy**
* Ukraina Premier Ligasi Yil darvozaboni: 2021–2022, 2022–2023
* „Shaxtyor“ mavsum oʻyinchisi: 2020

## Manbalar